laion/Wikipedia-Exotic huggingface dataset:
ვაშინგტონ პოსტი (გაზეთი)

ვაშინგტონ პოსტი (ინგლ. The Washington Post) — უდიდესი და უძველესი გაზეთი ვაშინგტონში, აშშ-ის დედაქალაქში, რომელიც დაარსდა 1877 წლის 6 დეკემბერს.გაზეთმა მსოფლიოში გაითქვა სახელი ადრეულ 1970-იანებში ბობ ვუდვორდისა და კალრ ბერნსტაინის უოტერგეიტის სკანდალის გამოძიებისას, რომელმაც მნიშვნელოვანი როლი შეასრულა ნიქსონის პრეზიდენტობიდან გადაყენებაში. პოსტი საყოველთაოდ ითვლება საუკეთესო სამ ამერიკულ გაზეთთა რიგში „The New York Times“-სა (გამორჩეული საერთო ხასიათის რეპორტაჟებითა და საერთაშორისო მიმოხილვით) და „The Wall Street Journal“-თან (საფინანსო მიმოხილვებით) ერთად. პოსტმა რეპუტაცია თეთრი სახლისა და კონგრესის მუშაობისა და აშშ-ის მთავრობის სხვა ასპექტების რეპორტაჟებით მოიხვეჭა. „The New York Times“-ისა და „The Wall Street Journal“-სგან განსხვავებით „Washington Post“ საკუთარ თავს რეგიონულ გაზეთად თვლის და მისი ეროვნული გამოცემა დისტრიბუციაში აშშ-ის აღმოსავლეთ სანაპიროს არ სცდება ხოლმე. მის მკითხველთა უმრავლესობა კოლუმბიის ოლქში და ასევე მის შემოგარენში მყოფ მერილენდისა და ჩრდ. ვირჯინიის გარეუბნებშია. 2013 წლის მაისიდან გაზეთის ყოველდღიური ცირკულაცია 474,767 აღემატებოდა, ხოლო მისი საკვირაო გამოცემის ტირაჟი 838,014 აღემატება, რაც მას ქვეყნის მასშტაბით ტირაჟის მიხედვით მეშვიდე ადგილზე აყენებს „USA Today“, „The Wall Street Journal“, „The New York Times“, „Los Angeles Times“, „Daily News“ და „New York Post“ შემდეგ. მიუხედავად იმისა, რომ მისი ტირაჟი (ისევე როგორც ყველა სხვა გაზეთების) ბოლო დროს ნელ-ნელა ეცემოდა, მას ერთ-ერთი ყველაზე მაღალი ბაზარში-შეღწევადობის რეიტინგი აქვს აშშ-ის მეტროპოლიების ყოველდღიურ გაზეთებს შორის. ოფიციალური საიტი ვაშინგტონ პოსტის ისტორიის ქრონოლოგია დაარქივებული 2008-06-11 საიტზე Wayback Machine. ↑ Fahri, Paul (1 ოქტომბერი, 2013). „The Washington Post Closes Sale to Amazon Founder Jeff Bezos“. The Washington Post. Washington, D.C.: The Washington Post. ISSN 0190-8286. ციტირების თარიღი: 1 ოქტომბერი,, 2013. ციტატა: „Bezos's $250 million purchase was completed as expected with the signing of sale documents. The signing transfers the newspaper and other assets from The Washington Post Co. to Nash Holdings, Bezos's private investment company.“ შეამოწმეთ თარიღის პარამეტრი |accessdate= და |date=-ში (დახმარება) ↑ Clabaugh, Jeff (1 ოქტომბერი, 2013). „Jeff Bezos Completes Washington Post Acquisition“. Washington Business Journal. American City Business Journals. ციტირების თარიღი: 1 ოქტომბერი, 2013. ციტატა: „Amazon founder Jeff Bezos is now officially the head of a newspaper, completing his $250 million acquisition of the Washington Post's publishing business Tuesday afternoon.“ შეამოწმეთ თარიღის პარამეტრი |accessdate= და |date=-ში (დახმარება) ↑ The Washington Post – 134 years young. The Washington Post (6 დეკემბერი, 2011). ციტირების თარიღი: 20 მარტი, 2016. ↑ The Washington Post's Circulation and Reach. Washington Post Media. დაარქივებულია ორიგინალიდან — 20 ნოემბერი, 2008. ციტირების თარიღი: 2 მარტი, 2009. ↑ Total Circ for US Newspapers. Alliance for Audited Media. დაარქივებულია ორიგინალიდან — 2013-05-03. ციტირების თარიღი: 2018-01-31. ↑ "Blog: Ranking of newspapers". Retrieved 23 თებერვალი, 2012.
იშთარი

იშთარი (აქად.: ) — ხორციელი სიყვარულის, ნაყოფიერების, ომისა და შუღლის ქალღმერთი ასურეთსა და ბაბილონში. მისი შუმერული ანალოგია ინანა. იშთარი არის ნაყოფიერების, ფიზიკური სიყვარულის ქალღმერთი, ომის და არეულობების, ასტრალური ღვთაების პერსონიფიკაციის პლანეტა ვენერა; ასოცირებული პარასკევ დღესთან. ითვლებოდა, რომ იშთარი იცავდა მეძავებს. იგი იყო ელიასა და ბაალის ქალიშვილი. მთავარი მითი მოგვითხრობს, რომ ქალღმერთმა სიყვარული შესთავაზა გილგამეშს, თუმცა მან უარი თქვა და შეახსენა, რომ ბევრი შეყვარებულია დაღუპული მის მიერ - ღმერთების, ადამიანებისა და ცხოველების სახით. გაბრაზებული ქალღმერთი საპასუხოდ აგზავნის მის ქალაქ ურუქში ზეციურ ხარს - მონსტრს, რომელიც მისი მოთხოვნით შექმნა იშთარის მამამ, ღმერთმა ანუმ. სხვა მითები გვაცნობებს ამბავს იშთარის აღზევებას ჯოჯოხეთში, რომლის შემდეგ კი გაქრა დედამიწაზე სიყვარული, ფლორა და ფაუნა. დასავლეთ სემიტურ მითოლოგიაში იშთარი ასოცირდება ასტარტით, ხოლო შუმერულ მითოლოგიაში - ინანით. მის შესახებ მონაცემები დაცულია აშურის ფრაგმენტში (ძვ. წ. XI საუკუნე) და ასურბანაფალის ბიბლიოთეკაში (ძვ. წ. VII საუკუნე). Powell, Barry. Classical Myth: Sixth Edition. Upper Saddle River, NJ: Prentice Hall, 2008. The myth of Ishtar's descent into the underworld დაარქივებული 2012-11-19 საიტზე Wayback Machine. being read aloud in Babylonian.
ურუქი

ურუქი — ძველი შუმერული და მოგვიანებით ბაბილონური ქალაქი. სავარაუდოდ მდებარეობდა მდინარე ევფრატის აღმოსავლეთით. ვარაუდობენ, რომ ერაყის სახელწოდება სწორედ ურუქისაგან წარმოიშვა. დაარსდა ძვ. წ. IV ათასწლეულში. 1913 წლიდან აქ წარმოებულმა გათხრებმა გამოავლინეს შუმერული არქიტექტურის ძეგლები, ღვთააბა ინანას სატაძრო კომპლექსი, რომელიც დაახლოებით ძვ. წ. XXXIV საუკუნეს განეკუთვნება. ურუქი ამ ქალღმერთის საკულტო ქალაქად ითვლებოდა. ამავე ხანისაა პროტოლურსმნული დამწერლობით შესრულებული 500-მდე თიხის ფირფიტის ტექსტი, რომელთა მონაცემები ურუქის სამერუნეო ცხოვრების დწინაურებაზე მიუთითებს. ურუქის მმართველის ტიტული იყო ენ. ურუქის I დინასტიის წარმომადგენელია ძვ. წ. XXVII საუკუნის ლეგენდარული მეფე გილგამეში, რომელსაც შუმერული ეპოსი მიაწერს ურუქის კედლის მშენებლობას, მძაფრ ბრძოლებს ქიშის მეფე აგას წინააღმდეგ და სხვა საგმირო საქმეებს. ძვ. წ. XXIV საუკუნეში მეფე ლუგალზაგესის დროს ურუქი გაერთიანებული შუამდინარეთის დედაქალაქი იყო. დაახლოებით ძვ. წ. 2349 წელს ურუქი ხელში ჩაიგდო სარგონ აქადელმა. ძვ. წ. 2180 წელს ურუქის მეფე უთუხეგალი სათავეში ჩაუდგა თავისი ხალხის ბრძოლას დამპყრობელი გუთიების წინააღმდეგ და გაათავისუფლა ქვეყანა მათი 100-წლიანი ბატონობისგან. ძველ ბაბილონურ ხანაში ურუქი წარმოადგენდა მნიშვნელოვან სავაჭრო-ეკონომიკურ ცენტრს. ძვ. წ. VIII-III საუკუნეებში ურუქი ავტონომია იყო და გადასახადებისგან გაათავისუფლეს ასურეთისა და სპარსეთის მეფეებმა. ვარკას ნიღაბი, აგრეთვე ცნობილი როგორც „ქალბატონი ურუქიდან“ და „შუმერი მონა ლიზა“, თარიღდებ ჩვ.წ.აღ. 3100 წლით, არის ადამიანის სახის უძველესი გამოსახულება. მარმარილოში ნაკვეთი ქალის სახე სავარაუდოდ უნდა ეკუთვნოდეს ინანას. არის დაახლოებით 20 სანტიმეტრის სიმაღლის, შეიძლებოდა ყოფილიყო დიდი საკულტო სურათის ნაწილი. ის ერაყის ეროვნული მუზეუნმიდან 2003 წელს ბაღდადის აღების დროს დაიკარგა, შემდგომ იგივე წლის სექტემბერში იპოვეს და დააბრუნეს მუზეუმში. ურუქში აღმოჩენილი სამეურნეო და იურიდიული დოკუმენტები ძვირფასი წყაროა ძველი და გვიანდელი ბაბილონური ხანის შუამდინარეთის ეკონომიკური ცხოვრების სურათის აღსადგენად. ურუქის არტეფაქტები ლუგალ-კისალ-სი, ურუქის მეფე ვარკას ნიღაბი ხარის სკულპტურა, ჯემტედ-ნასრის პერიოდი, ჩვ.წ.აღ. 3100 შარაშენიძე, ჯ., ქართული საბჭოთა ენციკლოპედია, ტ. 10, თბ., 1986. — გვ. 183. Green, MW (1984). „The Uruk Lament“. Journal of the American Oriental Society. 104 (2): 253–279. doi:10.2307/602171. JSTOR 602171. Kuhrt, Amélie (1995). The Ancient Near East. London: Routledge, გვ. 782. ISBN 0-415-16763-9.  Earliest evidence for large scale organized warfare in the Mesopotamian world (Hamoukar vs. Uruk? Uruk at CDLI wiki დაარქივებული 2012-12-15 საიტზე Archive.isCategory:Webarchive template archiveis links Lament for Unug დაარქივებული 2011-06-05 საიტზე Wayback Machine.
ჩხოროწყუს ისტორიული მუზეუმი

ჩხოროწყუს ისტორიული მუზეუმი – მუზეუმი ჩხოროწყუს მუნიციპალიტეტში, დაარსდა 1978 წელს. მუზეუმში დაცულია არქეოლოგიური გათხრების შედეგად მოპოვებული და შემთხვევით ნაპოვნი მასალა, რომელთა ქრონოლოგიური ჩარჩოები საზოგადოების განვითარების ყველა ძირითად საფეხურს მოიცავს: პალეოლითის, ნეოლითის (ქვის ხელცულები, ნაჯახები, სატეხი ქვები), ადრეული, შუა და გვიანი ბრინჯაოს (კოლხური ცულები, თოხები, შუბისპირები) და სხვა საბრძოლო იარაღები, ბრინჯაოს ზოდები, კერამიკული ნაწარმი, ძვ. წ. IX-VIII-VI სს-ის სარდიონის, პასტის, აქატია, იაშმის, გიშრის, მინის მძივები, ამავე პერიოდის ქვევრსამარხები) ხანა. ნუმიზმატიკური ძეგლებიდან აღსანიშნავია ქართული, რომაული, ბიზანტიური, თურქული, რუსული მონეტები. გვიანფეოდალური ხანის ძეგლებიდან: XV-XVI სს. საეკლესიო წიგნები, ბეჭდები, ხელნაწერები,ხატები, ეკლესიების ორნამენტიანი ქვები, გვიანდელი პერიოდის ქართული ხუროთმოძღვრების ნიმუშები.
ბოლოშავა

ბოლოშავა (ლათ. Turdus pilaris) — ფრინველი ბეღურასნაირთა რიგისა. გვხვდება ევროპასა და აზიაში. ბინადრობს წიწვოვან ტყეებში. საქართველოში ზამთრობს დეკემბრიდან მარტის შუა რიცხვებამდე. თავ-კისერი ნაცრისფერი აქვს, ზურგი — მორუხო-წაბლისფერი, ფრთები და ბოლო — მოყავისფრო-შავი, მუცელი და გვერდები — თეთრი, შავწინწკლებიანი, ჩიჩახვი — მოყვითალო-მომწვანო. მაის-ივნისში დებს 4-7 კვერცხს; კრუხობა გრძელდება 16 დღემდე. იკვებება მწერებით, შემოდგომა-ზამთარში — კენკრით. ჟორდანია რ., ქართული საბჭოთა ენციკლოპედია, ტ. 2, თბ., 1977. — გვ. 457.
ჟიული შარტავას მუზეუმი

სენაკის ჟიული შარტავას სახელობის მუზეუმი — მუზეუმი საქართველოში, სენაკის მუნიციპალიტეტში. 2004 წლის 27 ნეომბერს საქართველოს ეროვნული გმირის, გამოჩენილი ქართველი სახელმწიფო და პოლიტიკური მოღვაწის ჟიული შარტავას დაბადების მე-60 წლისთავზე გაიხსნა მისივე სახელობის მუზეუმი. მუზეუმში გამოფენილია ჟიული შარტავას ცხოვრებისა და მოღვაწეობის ამსახველი ფოტო და მემორიალური მასალები. მუზეუმი ეწევა ჟიული შარტავასა და სენაკის მუნიციპალიტეტიდან აფხაზეთის კონფლიქტში დაღუპულ მეომართა ცხოვრებისა და მოღვაწეობის ფართო პროპაგანდას. მუზეუმის ფონდი ამჟამად შეადგენს 137 ექსპონატს. ექსპონატთა უმრავლესობა შემოწირულია ჟ. შარტავას ფონდის, მისი ოჯახის, აგრეთვე, ცალკეული პირების მიერ. მუზეუმს 2005 წლის 16 სექტემბერს ამერიკულმა კომპანია „ისტ-ვინდი“-ს წარმომამგენელმა ბატონმა გურამ დოლბაიამ საჩუქრად გადასცა ტანკერ „ჟიული შარტავას“ მაკეტი. ჟ. შარტავას მშობლებმა 2006 წლის 16 სექტემბერს მუზეუმს საჩუქრად გადასცეს ჟ. შარტავას მიერ 1956 წელს მეცხრე კლასში სწავლების პერიოდში თაბაშირში შესრულებული დიდი მგოსნის აკაკი წერეთლის ბიუსტი. ჟიული შარტავას მუზეუმი georgianmuseums.ge-ზე
სენაკის მხარეთმცოდნეობის მუზეუმი

სენაკის მხარეთმცოდნეობის მუზეუმი – მუზეუმი სენაკის მუნიციპალიტეტში. სენაკის მხარეთმცოდნეობის მუზეუმი 1990 წელს შეიქმნა მიხა ცხაკაიას მემორიალური მუზეუმის ბაზაზე, იმის გათვალისწინებით, რომ სენაკი თავისი გეოგრაფიული მდებარეობით ერთ-ერთი ულამაზესი ნაწილია საქართველოსი. მხარე მდიდარია თავისი ისტორიულ-ეთნოგრაფიული რელიკვიებით, უნიკალური ძეგლებითა და სამუზეუმო მასალებით, დაწყებული ქვის ხანიდან დღემდე.
თეოფანე დავითაიას სახლ-მუზეუმი

თეოფანე დავითაიას სახლ-მუზეუმი — სახლ-მუზეუმი საქართველოში, სენაკის მუნიციპალიტეტში. სენაკის მუნიციპალიტეტის სოფელ ეკის ერთ-ერთ განაპირა ფერდობზე დგას დავითაიების პატარა ოდა-სახლი, რომელიც ოფიციალურად გაიხსნა 1986 წლის 15 სექტემბერს მეცნიერის დაბადების 75 წლისთავზე. სახლ-მუზეუმის ექსპოზიცია სამი განყოფილებისაგან შედგება, პირველ ოთახში გამოფენილია ბავშვობისა და ყრმობის ამსახველი მასალები, სწავლისა და სტუდენტობის წლების დოკუმენტები. სახლ-მუზეუმის ექსპოზიციაში მნიშვნელოვანი ადგილი უკავია თეოფანე დავითაიას სამეცნიერო კავშირებს მსოფლიოს მრავალ ქვეყანასთან. სახლ-მუზეუმის ექსპოზიციაში განსაკუთრებით საინტერესო მასალებია ჩართული მეცნიერის ჩინეთის სახალხო რესპუბლიკასა და კუბაში მოღვაწეობის წლების შესახებ, სადაც არაერთი სამეცნიერო წიგნი დაიბეჭდა. სახლ-მუზეუმის მრავალფეროვან ექსპოზიციას აგვირგვინებს ამ ჯილდოების ფოტოასლები. თეოფანე დავითაიას სახლ-მუზეუმი
არნოლდ ჩიქობავას სახლ-მუზეუმი

არნოლდ ჩიქობავას სახლ-მუზეუმი — მდებარეობს სენაკის მუნიციპალიტეტის სოფელ ძველ სენაკში. მუზეუმი დაარსდა 1988 წელს. მასში დაცულია ქართველი ენათმეცნიერის, ფილოლოგისა და საზოგადო მოღვაწის, საქართველოს მეცნიერებათა აკადემიისა და იბერიულ-კავკასიური ენათმეცნიერების სამეცნიერო სკოლის ერთ-ერთი დამფუძნებელის არნოლდ ჩიქობავას (1898-1985 წწ.) ცხოვრებისა და მოღვაწეობის ამსახველი მასალა, მემორიალური ნივთები, წერილები, ნაშრომები, ფოტო და დოკუმენტური მასალა. სულ 250 ექსპონანტი. არნოლდ ჩიქობავას სახლ-მუზეუმი
მენჯის მთავარანგელოზთა ტაძარი

მენჯის მთავარანგელოზთა ტაძარი — არქიტექტურული ძეგლი სენაკის მუნიციპალიტეტში. ტაძარი აშენებულია მიქაელ და გაბრიელ მთავარანგელოზთა სახელზე. იგი აგებულია ალექსი შუშანიას მიერ 1908 წელს, ადრე არსებული ამავე სახელობის ტაძრის ადგილზე. ამავე ტაძრის ეზოში მდებარე მისივე სახელობის ეკლესიაში არის დაკრძალული წმინდა ბერი ალექსი, ამ სავანის აღმდგენელი და აღმშენებელი. კომუნისტური მმართველობის პერიოდში შუშანიების სავანე შეინარჩუნეს ალექსი ბერის ბიძაშვილებმა: იღუმენია ფავსტომ და სქიმონაზონმა აკეფსიმამ. შემდგომ პერიოდში კი მონაზონთა გაზრდილმა დებმა - ზოია და ნინა შუშანიებმა, რომლებიც დღესაც იქ მოღვაწეობენ. 1981 წლის ნოემბრიდან მენჯის სავანის წინამძღვარია არქიმანდრიტი მელქისედეკი (მიქავა). ტაძრის დღესასწაულია 21 ნოემბერი.  კულტურული მემკვიდრეობის პორტალი, № 10303
დიმა ბილანი

დიმა ბილანი (რუს. Дима Билан) (სახელი დაბადებიდან 2008 წლის ივლისამდე ვიქტორ ნიკოლოზის ძე ბელანი (რუს. Виктор Николаевич Белан) (დ. 24 დეკემბერი, 1981, უსტ-ჯეგუტა, ყარაჩაი-ჩერქეზეთის არ, რსფსრ, სსრკ) — რუსი მომღერალი, რომელიც ჯერ ფსევდონიმი დიმა ბილანი დაირქვა, მაგრამ 2008 წლის ივლისის შემდეგ ფსევდონიმი სახელად მიიღო. ყაბარდო-ბალყარეთის დამსახურებული არტისტი (2006), ჩეჩნეთის დამსახურებული არტისტი (2007), ინგუშეთის დამსახურებული არტისტი (2007), ყაბარდო-ბალყარეთის სახალხო არტისტი (2008). დიმა ბილანმა ორჯერ წარადგინა რუსეთი ევროვიზიის სიმღერის კონკურსზე: 2006 წელს (სადაც მე–2 ადგილი აიღო) და 2008 წელს (სადაც რუსეთს ამ კონკურსში პირველი გამარჯვება მოუტანა). სტუდიური ალბომები Я ночной хулиган (2003) На берегу неба (2004) Время-река (2006) Против правил (2008) Believe (2009) Мечтатель (2011) Дотянись (2013) Alien (პროექტი Alien24; 2014) Не молчи (2015) კომპილაციები BEST. От хулигана до мечтателя (2011) Малыш (2013) DVD Ты, только ты (2005) Время-река (2007) Видеоклипы (2008) CD-სინგლები „Новый год c новой строчки“ (2005) „Never Let You Go“ (2006) „Believe“ (2008) „Dancing Lady“ (2009) „Лови мои цветные сны“ (2012) ერთობლივი სინგლები „Новый год с новой строчки“ (ჯგუფ Непоседы-სთან) „Без тебя я не смогу“ (დარინასთან) „Кто выдумал любовь“ (ანიტა ცოისთან) „Ты мне спой“ (ლარისა დოლინასთან) „Number One Fan“ (გარლენდ მოსლისთან) „Safety“ (ანასტეიშასთან) „Звезда“ (ანია ბელანთან) „Слепая любовь“ (იულიანა კრილოვასთან) „Любовь-с**а“ / „Back to Her Future“ (იულია ვოლკოვასთან) „Не бойся малыш“ (ევა სამიევასთან) „Обними меня“ / „Come Into My World“ (ნიგიარ ჯამალთან) ვიკისაწყობში არის გვერდი თემაზე: დიმა ბილანი ოფიციალური საიტი
ბოლოქანქარა

ბოლოქანქარა (ლათ. Motacilla) — ფრინველების გვარი ბეღურასნაირთა რიგისა. აქვს საკმაოდ გრძელი მოქანქარე ბოლო. გავრცელებულია ევროპაში, აზიაში, აფრიკასა და ნაწილობრივ ჩრდილოეთ ამერიკაში. საქართველოში გვხვდება ყველგან როგორც მობუდარი და მიმომფრენი ფრინველი. ბინადრობს წყლის ახლოს. იკვებება მწერებით და მათი მატლებით, ობობებითა და პატარა კიბოსნაირებით. ქართული საბჭოთა ენციკლოპედია, ტ. 2, თბ., 1977. — გვ. 457.
ფეხბურთელი

ფეხბურთელი — ადამიანი, რომელიც თამაშობს ფეხბურთს. არსებობს მოყვარული ფეხბურთელი და პროფესიონალი ფეხბურთელი. პროფესიონალ ფეხბურთელს ფეხბურთის თამაშში ხელფასს უხდიან. მოყვარული აუნაზღაურებლად თამაშობს ფეხბურთს. Eric Walter, Goal! Le football, langage universel, Lausanne, La Cité-L'âge d'homme, 1974. Document utilisé pour la rédaction de l’article Alfred Wahl, Les archives du football. Sport et société en France (1880-1980), Paris, Éditions Gallimard, 1989, 255 p. (ISBN 978-2-07-071603-6). შეგიძლიათ იხილოთ მედიაფაილები თემაზე „ფეხბურთელი“ ვიკისაწყობში.
ლედ ზეპელინის კონცერტები

ლედ ზეპელინის პირველი კონცერტი გაიმართა 1968 წლის სექტემბერში, ხოლო უკანასკლელი ტური მოეწყო 1980 წლის ზაფხულში ევროპაში.ლედ ზეპელინის მსოფლიოს მასშტაბით პოპულარული ჯგუფი იყო , ამიტომ ისინი ხშირად მართავდნენ სხვადასხვა საკონცერტო ტურებს. 1969-1970 წლებში ლედ ზეპელინმა გამართა მრავალი ტური დიდ ბრიტანეთში , აშშ-ში და ევროპაში. საერთო ჯამში ლედ ზეპელინს ჩატარებული აქვს 600 მდე საკონცერტო გამოსვლა. ლედ ზეპელინს ამ პერიოდში გამოსვლები ჰქოდა პატარა კლუბებში და დიდ საკონცერტო არენებზე. ლედ ზეპელინის პირველი გამოსვლა დიდ ბრიტანეთში შედგა 1968 წლის ოქტომბერ -დეკემბერში, ამის შემდეგ ლედ ზეპელინი ხშირად მართავდა საკონცერტო გამოსვლებს პატარა კლუბებში. 1969 წლის მარტ-აპრილში კი მოეწყო პირველი ტური ამერიკაში, ამ ტურის ფარგლებში გაიმართა კონცერტები აშშ-ში და კანადაში. 1970 წლიდან უკვე ლედ ზეპელინი მართავს საკონცერტო გამოსვლებს სტადიონებზე. 1973 წელს მოეწყო მორიგი აშშ-ს ტური , კონცერტები გაიმართა ტამპას სტადიონზე, ფლორიდაში. ამ ტურის ფარგლებში ლედ ზეპელინის კონცერტებს დაესწრო 56,800 ადამიანი. ლედ ზეპელინი მონაწილეობას იღებდა მუსიკალურ ფესტივალებში. ლედ ზეპელინის მონაწილეობით აღსანიშნავია Atlanta International -ის დაThe Texas International-ის პოპ ფესტივალები. 1969 წელს ლედ ზეპელინმა მონაწილეობა მიიღო ბათის ცნობილ ფესტივალში.1977 წელს ჯგუფმა მონაწილეობა მიიღო Days on the Green-ის ფესტივალში, რომელიც გაიმართა კალიფორნიის ქალაქ ოკლენდში. ლედ ზეპელინის ერთ-ერთი ყველაზე ცნობილი გამოსვლა იყო 1979 წელს ნებუორთის მუსიკალურ ფესტივალზე. გარდა ყველაფრისა, 1976 წელს ჯგუფმა გამოუშვა საკონცერტო ფილმი The Song Remains the Same , 2003 წელს კი გამოვიდა საკონცერტო ფილმების საარქივო DVD Led Zeppelin DVD. პირველ ფილმში შესულია ჯგუფის გამართული კონცერტი ნიუ-იორკში, მედისონ სკვერზე. Led Zeppelin DVD-ში კი შეტანილი იქნა იშვიათი მასალა კოლექტივის საკონცერტო გამოსვლებით. 1980 წელს როდესაც გარდაიცვალა ჯონ ბონემი, ჯგუფი ლედ ზეპელინი დაიშალა. მაგრამი ჯგუფის დარჩენილი წევრები საქველოქმედო კონცერტებზე მაინც გამოდიოდნენ , 1985 წლის 13 ივლისს ლედ ზეპელინი გამოვიდა Live Aid -ის საქველმოქმედო კონცერტზე, დასარტყამების პარტიებს ასრულებდნენ ტონი ტომპსონი და ფილ კოლინზი. 1988 წელს ჯგუფის დარჩენილმა წევრებმა ჩაატარეს კონცერტი, რომელიც ეძღვნებოდა Atlantic Records-ის დაარსების 40 წლის თავს. დასარტყამების პარტიას აქ ასრულებდა ჯონ ბონემის შვილი ჯეისონ ბონემი. 1995 წელს ლედ ზეპელინის წევრები შეყვანილი იქნა როკ ენ როლის დიდების დარბზში. 2007 წლის 10 დეკემბერს გაიმართა აჰმეტ ერტეგუნისადმი მიძღვნილი კონცერტი. კონცერტი ჩატარდა O2 საკონცერტო დარბაზში. Comprehensive archive of known concert appearances by Led Zeppelin (official website) LedZepConcerts.com Led Zeppelin concert setlists Studio Koncet, Danish TV- 18 May 1969. 32 min. long
ბოლოცეცხლა

ბოლოცეცხლა (ლათ. Phoenicurus) — ფრინველების გვარი ბეღურასნაირთა რიგისა. მათი სხეულის სიგრძეა 13,5–16 სმ. შეფერილობაში შეხამებულია წითური, შავი, თეთრი და მურა ფერები; სახეობათა უმრავლესობას კუდი წითური აქვს; მამლები უფრო მეტად კაშკაშა ფერისანი არიან. გავრცელებულია ევროპასა და აზიაში. საქართველოში 3 სახეობაა: ჩვეულებრივი, შავი და წითელმუცელა ბოლოცეცხლა; ამათგან პირველი ორი მობუდარი გადამფრენია (ჩვენში მარტიდან ოქტომბრამდეა), წითელმუცელა ბოლოცეცხლა კი — მობინადრე. ჩვეულებრივი ბოლოცეცხლა ბინადრობს ტყეებში, ბაღებში, პარკებში; შავი ბოლოცეცხლა — ხრამებში, კლდეებზე, ალპურ მდელოებსა და ადამიანის სამოსახლოში, წითელმუცელა ბოლოცეცხლა — მაღალმთიანეთში — ხეობებში, კლდეთა ნაშალებში. აპრილ-მაისში დებენ 4-6 კვერცხს. კრუხობა გრძელდება 14 დღე. იკვებებიან მწერებით. ჟორდანია რ., ქართული საბჭოთა ენციკლოპედია, ტ. 2, თბ., 1977. — გვ. 457. ↑ 1.0 1.1 ბოლოცეცხლა — დიდი საბჭოთა ენციკლოპედია
ბორა (ფრინველი)

ბორა, წითელი ძერა (ლათ. Milvus milvus) — ფრინველი ქორისნაირთა რიგისა. სხეულის საერთო სიგრძე — 58-61 ამ. აქვს ორკაპა ბოლო, შედარებით გრძელი (47,5-53 სმ) და ფართო ფრთები, რომელთა შლილი 150-170 სმ-ს უდრის. ფრინველი მოწითალო-მურა ფერისაა. გავრცელებულია ცენტრალურ და სამხრეთ ევროპაში, მცირე აზიაში, ჩრდილო-დასავლეთ აფრიკაში, ბალტიისპირეთში, უკრაინასა და კავკასიაში. საქართველოში თითქმის ყველგან გვხვდება. იკვებება პატარა მღრღნელებით (რითაც სარგებლობა მოაქვს), იშვიათად შინაური ფრინველებით. ქართული საბჭოთა ენციკლოპედია, ტ. 2, თბ., 1977. — გვ. 467. ↑ წითელი ძერა - GeoBioDb. დაარქივებულია ორიგინალიდან — 2021-09-25. ციტირების თარიღი: 2021-01-07. ↑ ბორა (TSN 175470). ინტეგრაციული ტაქსონომიის საინფორმაციო სისტემა.
პრანკი

პრანკი (от ინგლ. prank — ოხუნჯობა, ხუმრობა) — სატელეფონო ხულიგნობის ნაირსახეობა. როგორც წესი, ასეთი ხულიგნობის მოყვარულები (პრანკერები) ანონიმურად ურეკავენ რომელიმე ადამიანს და ხუმრობების მეშვეობით ცდილობენ, აიძულონ ეს ადამიანი, მათ მიმართ გამოიყენოს არანორმატიული ლექსიკა ან უბრალოდ თქვას ისეთი ფრაზა, რომელიც შემდგომში შეიძლება იქცეს დაცინვის მიზეზად. თანამედროვე პრანკერები, როგორც წესი, ასეთ ზარებს იწერენ, ხოლო ჩანაწერებს ანთავსებენ ინტერნეტ-ქსელში.
ლიდზ იუნაიტედი (საფეხბურთო კლუბი)

ლიდზ იუნაიტედი (ინგლ. Leeds United A.F.C.) — ინგლისური საფეხბურთო კლუბი. კლუბის სტადიონია ელანდ როუდი, რომელიც 39 460 გულშემატკივარს იტევს. ლიდზი არის იორკშირის საგრაფოს გუნდი, მისი სტადიონი ელანდ როუდი მდებარეობს ქალაქ ბისტონში. კლუბს ადგილმდებარეობა არ შეუცვლია დაარსებიდან, ანუ 1919 წლიდან. ლიდზ იუნაიტედი თამაშობს ინგლისის პირველ ლიგაში, ეს ლიგა არის სიძლიერით 3 დივიზიონი ინგლისში. ოფიციალური საიტი
ანტონ ფერდინანდი

ანტონ ჯულიან ფერდნინდი (ინგლ. Anton Julian Ferdinand); დ. 18 თებერვალი, 1985, ლონდონი, გაერთიანებული სამეფო) — ინგლისელი ფეხბურთელი. ანტონი თამაშობს „საუთენდ იუნაიტედში“, მცველის პოზიციაზე. ანტონ ფერდინანდს ჰყავს ძმა, ასევე ფეხბურთელი, რიო ფერდინანდი. ანტონის პირველი გუნდი იყო „ვესტ ჰემ იუნაიტედი“. ვიკისაწყობში არის გვერდი თემაზე: ანტონ ფერდინანდი ანტონ ფერდინანდი — სტატისტიკა საიტზე Soccerbase.com (ინგლისური)
თბილისის ჰუმანიტარული სასწავლო უნივერსიტეტი

თბილისის ჰუმანიტარული სასწავლო უნივერსიტეტი — უმაღლესი საგანმანათლებლო დაწესებულება, კერძო სამართლის იურიდიული პირი. დაარსდა 1992 წლის 11 მარტს თბილისში. თბილისის ჰუმანიტარული სასწავლო უნივერსიტეტი სახელმწიფო ავტორიზაციისა და პროგრამული აკრედიტაციის საფუძველზე ახორციელებს უმაღლესი განათლების პირველი და მეორე საფეხურის (საბაკალავრო, ერთსაფეხურიან და სამაგისტრო) საგანმანათლებლო პროგრამებს. უნივერსიტეტი ახორციელებს პროფესიულ საგანმანათლებლო პროგრამებსაც. საქართველოს განათლებისა და მეცნიერების სამინისტროს თანხმობით, უნივერსიტეტი სტუდენტებს, მათ შორის უცხოელებს სთავაზობს რუსულენოვან აკრედიტებულ საგანმანათლებლო პროგრამებსაც. თბილისის ჰუმანიტარული სასწავლო უნივერსიტეტის საკუთრებაშია მინიკამპუსი თბილისში, ორი სასწავლო კორპუსით, სპორტული მოედნით, საუნივერსიტეტო ეზოთი, ბაღითა და სტუდენტური კაფეთი. უმაღლესი საგანმანათლებლო დაწესებულებების ავტორიზაციის საბჭოს 2013 წლის 10 ოქტომბრის გადაწყვეტილებით, თბილისის ჰუმანიტარულ სასწავლო უნივერსიტეტს მიეცა უფლება უმაღლესი და პროფესიული აკადემიური პროგრამებით მოამზადოს 750 სტუდენტი. უნივერსიტეტში ხარისხიან სწავლებას 2017 წლის მონაცემებით, უზრუნველყოფს 21 პროფესორი, 35 ასოცირებული პროფესორი, 8 ასისტენტ-პროფესორი, ასევე 40-მდე დოქტორის აკადემიური ხარისხის მქონე მოწვეული ლექტორი. თჰუ-ს რექტორი და აკადემიური საბჭოს თავმჯდომარეა პროფესორი ვალენტინა საყვარელიძე, პრორექტორი — პროფესორი კახი ყურაშვილი. ოფიციალური ვებ-გვერდი ↑ 1.0 1.1 1.2 1.3 1.4 თბილისის ჰუმანიტარული სასწავლო უნივერსიტეტი. დაარქივებულია ორიგინალიდან — 2016-08-02. ციტირების თარიღი: 2017-07-25.
ბორა

ტერმინით ბორა შეიძლება აღნიშნული იყოს: ბორა — ფრინველი; ბორა — ძლიერი და მძაფრი ქარი; ბორა — ბორასებრთა ოჯახის წარმომადგენელი მწერი. ბორა-ბორა
ლედ ზეპელინის 1972 წლის იაპონური ტურნე

1972 წელს ოქტომბერში ლედ ზეპელინმა მოაწყო იაპონური ტურნე. ტურნე დაიწყო 2 ოქტომბერს და დასრულდა 10 ოქტომბერს. იაპონური ტურნეს შემდგომ ჯგუფმა ჩაწერა რიგით მეხუთე ალბომი Houses of the Holy. სიმღერებისThe Song Remains the Same და The Rain Song პირველად შესრულდა . იაპონური ტურნეს დროს ჯიმი პეიჯმა გამოიყეა გიტარა Gibson EDS-1275 და Double neck guitar. სიმღერების Stairway to Heaven, The Rain Song და Thank You- ის შესრულებისას ჯონ პოლ ჯოუნსი მელოტრონზე უკრავდა. ხოლო სიმღერა Bron-Yr-Aur Stomp-ის შესრულებისას ის კონტრაბასზე უკრავდა. იაპონიაში ტურნეს დროს ჯონ პოლ ჯოუნსმა შეიძინა ტრადიციული იაპონური საკრავი კოტო. რომელიც მან გამოიყენა თავისი სოლო ალბომ Zooma-ს სიმღერებში. Rock and Roll (პეიჯი, პლანტი, ჯოუნსი, ბონემი) Black Dog (პეიჯი, პლანტი, ჯოუნსი) Over the Hills and Far Away (პეიჯი, პლანტი) Misty Mountain Hop (ჯოუნსი, პეიჯი, პლანტი) Since I've Been Loving You (პეიჯი, პლანტი, ჯოუნსი) Dancing Days (პეიჯი, პლანტი) Bron-Yr-Aur Stomp (პეიჯი, პლანტი, ჯოუნსი) The Song Remains the Same (პეიჯი, პლანტი) The Rain Song (პეიჯი, პლანტი) Dazed and Confused (პეიჯი) Stairway to Heaven (პეიჯი, პლანტი) Whole Lotta Love (ბონემი, დიქსონი, ჯოუნსი, პეიჯი, პლანტი) ბისზე: Heartbreaker (ბონემი, პეიჯი, პლანტი) Immigrant Song (პეიჯი, პლანტი) Thank You (პეიჯი, პლანტი) The Ocean (Bonham, Jones, Page, Plant) Communication Breakdown (ბონემი, ჯოუნსი, პეიჯი) Stand by Me შესრულდა 9 ოქტომბერს ოსაკაში 02/10/1972 Budokan Hall - ტოკიო, იაპონია 03/10/1972 Budokan Hall - ტოკიო, იაპონია 04/10/1972 Koseinenkin Kaikan (Festival Hall) - ოსაკა, იაპონია 05/10/1972 Kokaido - ნაგოია, იაპონია 09/10/1972 Festival Hall - ოსაკა, იაპონია 10/10/1972 Kyoto Kaikan - კიოტო, იაპონია ჯგუფის ოფიციალური საკონცერტო გამოსვლები ჯგუფის საკონცერტო სეტლისტები
ჰიპოტროქოიდი

ჰიპოტროქოიდი — ბრტყელი მრუდი, რომელიც იქმნება R რადიუსის დიდი წრეწირის შიდა ზედაპირზე მოტრიალე r რადიუსის მცირე წრეწირის ცენტრიდან გამომავალ სხივზე d მანძილზე დაფიქსირებული წერტილით. პარამეტრული ტოლობები ჰიპოტროხოიდისთვის არის: x ( θ ) = ( R − r ) cos ⁡ θ + d cos ⁡ ( R − r r θ ) , {\displaystyle x(\theta )=(R-r)\cos \theta +d\cos \left({R-r \over r}\theta \right),} y ( θ ) = ( R − r ) sin ⁡ θ − d sin ⁡ ( R − r r θ ) . {\displaystyle y(\theta )=(R-r)\sin \theta -d\sin \left({R-r \over r}\theta \right).} განსაკუთრებულ შემთხვევებს შორისაა ჰიპოციკლოიდი, სადაც d = r, და ელიფსი, სადაც R = 2r. ტრიქოიდი ეპიტროქოიდი